CELEX: 32004R2141
Language: da
Date: 2004-12-15 00:00:00
Title: Kommissionens forordning (EF) nr. 2141/2004 af 15. december 2004 om fastsættelse af et nyt skøn over produktionen af ikke-egreneret bomuld for produktionsåret 2004/05 og den deraf følgende foreløbige nye reduktion af målprisen

16.12.2004   
            
            
               DA
            
            
               Den Europæiske Unions Tidende
            
            
               L 369/53
            
         
      KOMMISSIONENS FORORDNING (EF) Nr. 2141/2004
   af 15. december 2004
   om fastsættelse af et nyt skøn over produktionen af ikke-egreneret bomuld for produktionsåret 2004/05 og den deraf følgende foreløbige nye reduktion af målprisen
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til akten vedrørende Grækenlands tiltrædelse, særlig protokol nr. 4 om bomuld (1),
   under henvisning til Rådets forordning (EF) nr. 1051/2001 af 22. maj 2001 om støtte til bomuldsproduktionen (2), særlig artikel 19, stk. 2, andet led, og
   ud fra følgende betragtninger:
   
               (1)
            
            
               Ifølge artikel 16, stk. 2, i Kommissionens forordning (EF) nr. 1591/2001 af 2. august 2001 om gennemførelsesbestemmelser til støtteordningen for bomuld (3) skal det nye skøn over produktionen af ikke-egreneret bomuld som omhandlet i artikel 14, stk. 3, andet afsnit, i forordning (EF) nr. 1051/2001 og den deraf følgende foreløbige nye reduktion af målprisen fastsættes inden den 1. december i det pågældende produktionsår.
            
         
               (2)
            
            
               Ifølge artikel 19, stk. 2, i forordning (EF) nr. 1051/2001 skal det nye skøn over produktionen fastsættes under hensyn til, hvor langt høsten er skredet frem. Det nye skøn bør derfor fastsættes på grundlag af de foreliggende oplysninger for produktionsåret 2004/05.
            
         
               (3)
            
            
               Ifølge artikel 14, stk. 3, andet afsnit, i forordning (EF) nr. 1051/2001 fastlægges forskudsbeløbet fra den 16. december efter produktionsårets begyndelse på grundlag af et nyt skøn over produktionen forhøjet med mindst 7,5 %. På baggrund af den seneste opgørelse for produktionsåret 2003/04 over de mængder, der er undergivet kontrol, og som medlemsstaterne har givet meddelelse om i henhold til artikel 15, stk. 4, litra c), nr. i), i forordning (EF) nr. 1591/2001, og under hensyn til den usikre situation for produktionen i Grækenland bør der som sikkerhedsmargen fastsættes en forhøjelse på 12 % for Grækenland og 7,5 % for Spanien og Portugal.
            
         
               (4)
            
            
               Den foreløbige nye reduktion af målprisen skal beregnes efter artikel 7 i forordning (EF) nr. 1051/2001, idet den faktiske produktion dog erstattes med det nye skøn over den forhøjede produktion.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Naturfibre —
            
         UDSTEDT FØLGENDE FORORDNING:
   Artikel 1
   1.   For produktionsåret 2004/05 fastsættes det nye skøn over produktionen af ikke-egreneret bomuld til:
   
               —
            
            
               1 103 000 tons for Grækenland
            
         
               —
            
            
               344 640 tons for Spanien
            
         
               —
            
            
               926 tons for Portugal.
            
         2.   For produktionsåret 2004/05 fastsættes den foreløbige nye reduktion af målprisen til:
   
               —
            
            
               39,437 EUR/100 kg for Grækenland
            
         
               —
            
            
               27,957 EUR/100 kg for Spanien
            
         
               —
            
            
               0 EUR/100 kg for Portugal.
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. december 2004.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  Senest ændret ved Rådets forordning (EF) nr. 1050/2001 (EFT L 148 af 1.6.2001, s. 1).
   
      (2)  EFT L 148 af 1.6.2001, s. 3.
   
      (3)  EFT L 210 af 3.8.2001, s. 10. Ændret ved forordning (EF) nr. 1486/2002 (EFT L 223 af 20.8.2002, s. 3).